Document ID: /fineweb-2-swissfilter-quality_10-filterrobots/filtered/01777.jsonl.gz/46

Slovensko sa znovu dostalo na švajčiarsky zoznam karanténnych krajín a tak už od zajtra vás po ceste z pod Tatier čaká karanténa.
Karanténa však už za krátko nebude jediná povinnosť, ktorú ste povinný pri ceste z rizikovej krajiny absolvovať. Od 8. februára sa do Švajčiarska z rizikovej krajiny nedostanete inak ako s negatívnym PCR testom.
Test nesmie byť starší ako 72 hodín, ale aj po jeho predložení sa švajčiarskej karanténe nevyhnete. Po novom si ju však môžete skrátiť už na 7 deň v prípade preukázania negatívneho testu.
“Kto pricestuje z krajiny s vysokým rizikom nákazy, bude sa musieť preukázať negatívnym testom. To bude platiť aj pre všetkých cestujúcich z leteckej dopravy,” uviedol k téme minister zdravotníctva Alain Berset. Podľa jeho slov nie je negatívny test žiadnym zázračným prostriedkom na elimináciu dovlečenia nákazy zo zahraničia, ale môže pomôcť.
Prečítajte si aj: Slovensko sa opäť dostáva na karanténny zoznam Švajčiarska
Aktuálne pod Alpami krivka pozitívnych testov v pomere k množstvu vykonaných testov klesá ku 5 % hranici, čo môže znamenať, že sa už zakrátko podarí Švajčiarom dostať vírus pod kontrolu.
Do dnešného dňa bolo vo Švajčiarsku zachytených 521 320 prípadov nákazy novým koronavírusom a 8 645 prípadov mu podľahlo. Prvú dávku očkovacej vakcíny dostalo vyše 262 000 obyvateľov a z toho malá časť už aj druhú.
Zdroj: SRF
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.